text: Vejen Elite tæt på økonomisk redning?
  06 februar 2014 kl. 16.25
  Den økonomisk stærkt skrantende håndboldklub Vejen EH er måske på vej mod en redning.
  Klubben har fundet en mulig samarbejdspartner, som er villig til at smide penge på bordet til kvindeholdet i den bedste liga. Lige nu mangler klubben halvanden million kroner.
  I følge JyskeVestkysten så mener bestyrelsesformand Ole Stubbe, der er mulighed for en aftale, som rækker tre eller fem år frem.
  Vejen EH håber aftalen kan falde på plads i denne måned.
  